laion/Wikipedia-Exotic huggingface dataset:
פטר קולאר

פטר קולאר (בצ'כית: Petr Kolář; נולד ב-27 בספטמבר 1962) הוא דיפלומט צ'כי, אשר כיהן כשגריר צ'כיה ברוסיה בשנים 2010–2012. כיום הוא יועץ בכיר במשרד עורכי הדין סקוור פאטון בוגס בפראג. פלג קולאר נולד ב-27 בספטמבר 1962 בצ'סקה בודייוביצה, צ'כוסלובקיה. קולאר סיים את לימודיו באוניברסיטת קארל בפראג בשנת 1986 עם תארים בטכנולוגיית מידע, מדעי הספרייה ואתנוגרפיה. תחומי העניין שלו הם בפוליטיקה בינלאומית, ספורט, ספרות, היסטוריה ובאמנות יפה. קולאר נשוי ואב לשני ילדים. משנת 1993 עבד במשרד החוץ הצ'כי, שם ניהל בשנים 1993–1995 את המחלקה ליחסי חוץ ממשלתיים ובשנה שלאחר מכן את המחלקה הטריטוריאלית השלישית – מזרח ודרום אירופה. בשנים 1996–1998 קולאר כיהן כשגריר צ'כיה בשוודיה, ובשנה שלאחר מכן היה יועץ לאינטגרציה האירופית והבלקן בלשכת נשיא הרפובליקה של צ'כיה. בין השנים 1999–2003 שימש כשגריר צ'כיה באירלנד. מספטמבר עד אוקטובר 2005 כיהן כסגן שר החוץ של צ'כיה. ב-29 בנובמבר 2005 מונה לשגריר צ'כיה בארצות הברית, משרה בה כיהן עד 2010, ומ-2010 עד 2012 כיהן בתפקיד כשגריר צ'כיה ברוסיה. קולאר תיאר את המתנגדים הצ'כים לבניית המכ"ם האמריקני נגד טילים בצ'כיה כ"אידיוטים שימושיים" שנכנעו למסע הדיסאינפורמציה של רוסיה. הוא כינה את נשיא צ'כיה מילוש זמאן "סוס טרויאני" של רוסיה ובשנת 2016 שקל להתמודד נגדו בבחירות לנשיאות, ובסופו של דבר החליט שלא להתמודד במרץ 2017. בפגישה עם סטודנטים בנובמבר 2015, קולאר פנה לאומה הרוסית: "למרות שהרוסים נראים כמונו, הם שונים. הם טוענים שהם תושבי אירו-אסיה ובעלי חשיבה שונה במקצת". איסלאמיזם מיליטנטי המקדם את חוק השריעה האסלאמי, שלדעת קולאר יש לו מעט מן המשותף עם האסלאם, תואר על ידי קולאר כ"מסוכן יותר מפאשיזם או קומוניזם" והביע תמיכה בפעולה הצבאית של נאט"ו ובעלות בריתה הערביות נגד המדינה האסלאמית. ב-2019 תמך קולאר בהמשך חברותה של טורקיה בנאט"ו, לאחר שהמתקפה הטורקית על כורדיסטן הסורית הובילה לקריאות להפסיק את חברותה בנאט"ו. קולאר מתח ביקורת על סין, שלדבריו שיקרה לגבי נתוני התחלואה במגפת הקורונה. לטענתו, מנכ"ל ארגון הבריאות העולמי לקח ללא ביקורת מידע מהרשויות הסיניות על המגפה ולכן ועליו להתפטר. מדיה וקבצים בנושא פטר קולאר בוויקישיתוף פטר קולאר, ברשת החברתית פייסבוק פטר קולאר, ברשת החברתית אקס (טוויטר) "Ex-cosmonaut to be Czech ambassador to Russia". The Prague Post. 30 בדצמבר 2013. נבדק ב-2 בדצמבר 2014. {{cite news}}: (עזרה) "Petr Kolář". Squire Patton Boggs. נבדק ב-2 במרץ 2016. {{cite web}}: (עזרה)
Demons (קטע כלי)

Demons (מעוצב: <demons>) הוא קטע כלי שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light. הוא יצא לאור ב-1 באוקטובר 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. "Demons" הוא הרצועה החמישית מתוך הפרויקט השני באורך מלא של קים פטרס, Turn Off the Light. השיר נכתב על ידי קים פטרס, ארון ג'וסף, לוקאס גוטוואלד ביחד עם ווהן אוליבר והופק על ידי מייד אין צ'יינה ביחד עם ווהן אוליבר. "Demons" הוא קטע כלי המחבר בין השיר "Wrong Turn" לשיר "Masscare". בתחילתו, ניתן לשמוע בחורה אומרת בחרדה: "הרוחות שוכנות בבית הרדוף; הן מעולם לא היו קיימות בצורה פיזית; הן קיימות רק בצורתן הרוחנית; זה רוע אמיתי; שדים". הקטע שצוין לעיל מציג ודוגם דיאלוג מהסרט הקלאסי של ליל כל הקדושים משנת 1988 "ליל השדים". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15.7 מיליון השמעות. האודיו הרשמי של "Demons" הועלה לערוץ היוטיוב של קים פטרס ב-1 באוקטובר 2019 וצבר למעלה מחצי מיליון צפיות. סרטון השיר "Demons" באתר יוטיוב קים פטרס, ארון ג'וסף, לוקאס גוטוואלד, ווהן אוליבר TURN OFF THE LIGHT, נבדק ב-2020-10-22 TURN OFF THE LIGHT by Kim Petras, Genius (באנגלית) Demons - Kim Petras (Official Audio), נבדק ב-2022-09-26 Night of the Demons, 1988-10-14, נבדק ב-2022-09-26
פיליפ פרואסאן

פיליפ פרואסאן (בגרמנית: Philip Froissant; נולד ב-1994) הוא שחקן גרמני. פרואסאן נולד בבאד טלץ לאם גרמנייה ולאב צרפתי. בתום לימודיו בתיכון, למד לתואר ראשון, אותו השלים ב-2015, כדי להתקדם מבחינה מקצועית. אחרי התמחויות רבות בתחומים שונים בתעשיית הקולנוע, הוא נרשם ללימודי תיאטרון באוניברסיטת מינכן. בספטמבר 2018 סיים פרואסאן את לימודי התיאטרון לפני הזמן במטרה להתחיל הכשרתו למשחק בבית הספר אוטו פאלקנברג במינכן. בשנת 2017, שיחק פרואסאן בהפקת התיאטרון של אנג'ה סצילינסקי למחזה "Lilja-4-ever" שהוצג בתיאטרון "Junges Residenztheater" במינכן, שם רכש את הניסיון הראשון שלו כשחקן. בשנת 2018 שיחק את "Catastrophe #6: Without subtitles in Times New Roman" מאת עם סמויל סטויאנוב ודניאל לינדנר שהוצג בקאמרשפילה של מינכן. ביוני 2021 הוא השתתף בהפקת השנה של "המצעד הגדול" של המחזאי וולפרם לוץ, בבימויה של אן הברמהל וגם היא הוצגה בקאמרשפילה. בסתיו 2020, הצטלם פרואסאן באי אמרום (אנ') למותחן "האי השחור" שביים מיגל אלכסנדר. בסרט, שיצא לאקרנים בנטפליקס באוגוסט 2021, שיחק את התפקיד הראשי של בוגר התיכון ג'ונאס הנסן, שלאחר מותם של הוריו מתגורר על אי בים הצפוני עם סבו, בגילומו של הנס זיסלר, שם הוא פוגש מורה לגרמנית הלנה (אליס דווייר). בדצמבר 2020, פורסם כי פרואסאן לוהק לתפקיד ראשי בסדרה טלוויזיה של נטפליקס "הקיסרית". בסדרה הוא מגלם את קיסר פרנץ יוזף הראשון, קיסר אוסטריה לצד דוורים לינגנאו בתור אליזבת, נסיכת בוואריה. 2021: האי השחור 2022: הקיסרית מדיה וקבצים בנושא פיליפ פרואסאן בוויקישיתוף פיליפ פרואסאן, ברשת החברתית אינסטגרם פיליפ פרואסאן, במסד הנתונים הקולנועיים IMDb (באנגלית) Leila Kozma, Where Was 'Black Island' Filmed? Details on the Netflix Thriller, Distractify, ‏5 ביולי 2021 Hayley Maitland, Could This German Royal Drama on Netflix Be the Next ‘The Crown’?, Vogue, ‏5 ביוני 2022
הקיסרית (מיני סדרה, 2022)

הקיסרית (באנגלית: The Empress) היא מיני-סדרה מסוגת דרמה תקופתית מבית היוצר של נטפליקס בשפה הגרמנית. העלילה מתארת את אהבתם המשכרת של אליזבת ("סיסי") ושל פרנץ יוזף הראשון, קיסר אוסטריה, משבשת לחלוטין את מבנה הכוח של משפחת המלוכה בית הבסבורג. אליזבת הנסיכה מתאהבת בקיסר פרנץ יוזף, נישאת לו למרות המכשולים – ומעורבת בעולם של מתחים ותככים בחצר המלוכה בווינה. כבתו של דוכס בווארי, אליזבת מעולם לא שאפה לתפקיד בחצר ההבסבורגית, והתענגה על החופש של חייה באזור הכפרי מחוץ למינכן. ובכל זאת, בקיץ 1853, סיסי נסעה עם אמה לודוביקה, נסיכת בוואריה ואחותה הגדולה הנסיכה הלנה לאתר הנופש האוסטרי באד אישל כדי להיפגש עם בן דודה, פרנץ יוזף הראשון, קיסר אוסטריה, שהמשפחה האמינה שיציע להלנה נישואין. במקום זאת, הקיסר התאהב בסיסי בת ה-15, כשהזוג התחתן באביב שלאחר מכן. למרות הדיווחים שאליזבת התאהבה בפרנץ באותה מהירות שבה התאהב בה, ההסתגלות לחצר המלכות ההבסבורגית התבררה כקשה עבורה מההתחלה. הסדרה צולמה בווינה ובבוואריה בינואר 2022. הסדרה הוקרנה לראשונה בנטפליקס ב-29 בספטמבר 2022. "הקיסרית", במסד הנתונים הקולנועיים IMDb (באנגלית) "הקיסרית", באתר נטפליקס "הקיסרית", באתר Rotten Tomatoes (באנגלית) "הקיסרית", במסד הנתונים הקולנועיים KinoPoisk (ברוסית) סמדר שילוני, "הקיסרית": אם כל הסדרות יהיו כמוה - אנחנו מסודרים, באתר ynet, 6 באוקטובר 2022 Hayley Maitland, Could This German Royal Drama on Netflix Be the Next ‘The Crown’?, Vogue, ‏5 ביוני 2022
ממותה (אלבום)

ממותה הוא אלבום האולפן השלישי של להקת הבלוז רוק הישראלית פול טראנק. האלבום יצא לאור ב-11 בפברואר 2022, על ידי חברת התקליטים נענע דיסק. מהאלבום בלט השיר "סתלבט בקיבוץ" ביחד עם ג'ימבו ג'יי, שנבחר לשיר השנה של גלגלצ, רדיו תל אביב וכאן 88. את האלבום הפיק סולן הלהקה גל ניסמן, ביחד עם אריאל קשת וזהר ברזילי. האלבום כולל את הסינגלים שהוציאה הלהקה בין השנים 2018 ל-2022, לצד שתי הרצועות הפותחות של האלבום, "סייף" ו"קדימה לאותו מקום", שהוקדשו לזכרו של סמל ראשון סייף ביסאן, שנפל בקרב ברצועת עזה בשנת 2008, איתו שירת ניסמן ביחידת אגוז, הסגיר של האלבום "חדוות המאבק" וכן השיר "סתלבט בקיבוץ", שיצא כסינגל רק מספר חודשים לאחר צאת האלבום. במצעד האלבומים השבועי של רשת הסטרימינג ספוטיפיי, האלבום הגיע בשיאו למקום הרביעי, כשהשיר "סתלבט בקיבוץ" מתוך האלבום במקום השני במצעד השירים של השירות. "סייף הוא המנוע שלי": סולן להקת פול טראנק מספר על החבר שמאחורי השיר החדש, באתר אייס, 4 במאי 2022 מצעד האלבומים השבועי, באתר ספוטיפיי, 22 בספטמבר 2022
ג'מאל חסן

ג'מאל (קמיל) חסן (בערבית: جمال حسن; נולד בשנת 1954) הוא פסל דרוזי ישראלי. פסלו המפורסם "סינרגיה", נמצא בכניסה לטיילת באילת. חסן נולד וגדל בג'וליס. למד אמנות באורנים - המכללה האקדמית לחינוך. חסן השתתף במספר רב של סימפוזיוני פיסול בארץ ובעולם ביניהם תשע שנים בפסטיבל אבן בגליל באגם מונפורט. חסן מתגורר בג'וליס. חבר בעמותת אבדאע לקידום האמנות במגזר הערבי. סינרגיה – פסל מאבן, נמצא בכניסה לטיילת באילת, 2015 פסל חוצות – פסל אבן וברזל, יצירה של ראניה עקל, ג'מאל חסן, נמצא בגן הפסלים במרכז הרפואי ע"ש חיים שיבא – תל השומר, רמת גן עתיד קוסמי – פסל מאבן, לוטוס – פסל מאבן, נמצא כפר מע'אר דג – פסל אבן, נמצא ברחוב בן-זכאי, ירושלים, 2013 מדיה וקבצים בנושא ג'מאל חסן בוויקישיתוף ג'מאל (קמיל) חסן, באתר מוזיאון ישראל, ירושלים ג'מאל חסן, עתיד קוסמי, בפסטיבל הפיסול "אבן בגליל" שלט: תל השומר - גן הפסלים - "ללא כותרת" פסל חוצות של ראניה עקל, ג'מאל חסן גמאל חסן הפך את האבן ללוטוס מקודש, פורטל הכרמל והצפון, 8 בינואר 2018 פסלי חוצות בירושלים
קרן שמש (אלבום)

קרן שמש הוא אלבום האולפן השלישי של הזמר הישראלי בניה ברבי. האלבום יצא לאור ב-9 באוגוסט 2022, על ידי חברות התקליטים ב.ב. הפקות ו-D-Music. האלבום הופק על ידי מפיקים שונים, ביניהם ברבי עצמו, מתן דרור וניר מימון. באלבום נכללו הסינגלים שהוציא ברבי במהלך השנים 2019–2022, לצד ארבעה שירים חדשים, ובו הופעות אורח של הזמר הישראלי אברהם טל בשיר "מי לא יבוא" והזמרת היווניה גליקריה בשיר "מה שבא בא". מתוך האלבום הצליחו במיוחד השירים "במקום הכי רחוק", "קחי את הפחדים", "מי לא יבוא" ו"קרן שמש", שהתברגו במצעדי הפזמונים השנתיים השונים של תחנות הרדיו גלגלצ וכאן גימל. האלבום עצמו זכה אף הוא להצלחה בצאתו והגיע למקום השלישי במצעד האלבומים השבועי של רשת הסטרימינג ספוטיפיי. מתן דרור, טל אביטל, מיכאל מיטל, אופק יקותיאל, משה בן אברהם, בניה ברבי, ניר מימון, סתיו נחמיאס מצעד האלבומים, באתר ספוטיפיי, 22 בספטמבר 2022
חאת'ם עווידה

חאת'ם עווידה (בערבית: حاتم عويضة) הוא פסל דרוזי ישראלי. פסלו המפורסם "שקיעה", נמצא בטיילת החוף הצפוני באילת. עווידה נולד וגדל בכפר סאג'ור. למד באקדמית גליל מערבי. עבודותיו פזורות ומוצגות ברחבי הארץ ומחוצה לה. פסטיבל פיסול באבן, מגרב פסטיבל אבן בגליל, אגם מונפורט תערוכת אוסף אוטופיה תל אביב פסטיבל פיסול באבן, בית ג'אן מפגש אביב, קיבוץ גינוסר פסטיבל פיסול באבן, יאנוח-ג'ת סימפוזיון פיסול באבן, אבו סנאן פסטיבל פיסול באבן, שעב זכה במספר פרסים בינלאומיים וארציים על יצירותיו. עווידה מתגורר בסאג'ור. עובד בחברת "אדם ואבן", מצבות בעיצוב אישי. שקיעה – פסל מאבן, נמצא בטיילת באילת, 2015 אקסטרווגנטי – פסל אבן, 2012 פסל לזכרו של המשורר סמיח אל-קאסם – בבית הספר היסודי בכפר ראמה. אקסטרווגנטי, פסל אבן, יצירתו של חאת'ם עווידה, במסגרת פסטיבל "אבן בגליל" באגם מונפורט, 2012 מדיה וקבצים בנושא חאת'ם עווידה בוויקישיתוף הפסל חאתם עווידה - ישראל, סרטון באתר יוטיוב (אורך: 2:45), 5 באפריל 2012 חאת'ם עווידה, באתר אבדאע (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חאת'ם עווידה".
ברנדון באטלר

ברנדון באטלר (באנגלית: Brandon Butler; נולד ב-11 בספטמבר 1996) הוא שחקן קולנוע וטלוויזיה אמריקאי. הוא ידוע בזכות תפקידיו בסדרות הטלוויזיה "13 סיבות" ו"סוחבות". באטלר נולד בפרנקפורט, אילינוי. בין השנים 2009 ל-2010 שיחק באטלר בסרטים קצרים. בשנת 2011 שיחק בתפקיד קטן בסרט הקולנוע "Sister Mary". בשנת 2014 שיחק בתפקיד ראשי בסרט הקולנוע "Spoilers: The Movie". בשנת 2018 החל לשחק בסדרת הטלוויזיה "13 סיבות". הוא גילם את סקוט ריד, תלמיד בית הספר ושחקן בייסבול. שונא את תדמית האנסים שמודבקת לספורטאים. בשנת 2019 שיחק בתפקיד ראשי בסדרת הטלוויזיה "סוחבות". ברנדון באטלר, ברשת החברתית אינסטגרם ברנדון באטלר, במסד הנתונים הקולנועיים IMDb (באנגלית) ברנדון באטלר, באתר Rotten Tomatoes (באנגלית) ברנדון באטלר, במסד הנתונים הקולנועיים KinoPoisk (ברוסית) ברנדון באטלר, באתר אפל מיוזיק (באנגלית) ברנדון באטלר, באתר סאונדקלאוד (באנגלית) ברנדון באטלר, באתר AllMusic (באנגלית) ברנדון באטלר, באתר דיזר ברנדון באטלר, באתר Genius Debnath, Neela (18 במאי 2018). "13 Reasons Why season 2: Who is Scott Reed? Who gave Clay the polaroids?". Daily Express. {{cite web}}: (עזרה) Davis, Alex (25 ביוני 2019). "Trinkets Netflix release date, cast, trailer, plot: When does it start?". Daily Express. {{cite web}}: (עזרה) 10 Things You Didn't Know about Brandon Butler, TVOvermind, ‏2 באוגוסט 2020 Sam Prance, 13 reasons why Rue and Jules should break up for good in Euphoria, PopBuzz, ‏3 בינואר 2022 Tamara Fuentes, Where to Follow the Cast of "Trinkets" on Social Media, Seventeen, ‏4 במאי 2019
מסע (אלבום)

מסע הוא אלבום האולפן הרביעי של הזמר-יוצר הישראלי אליעד. האלבום יצא לאור ב-28 בדצמבר 2021, על ידי חברת התקליטים D-Music. האלבום כולל את כל תשעת הסינגלים שהוציא אליעד מאז צאת אלבומו "תמיד חלמתי" עד לסוף שנת 2021. באלבום השתתפו הזמר הישראלי שלומי שבת בשיר "מורידים את הירח" והראפר הפוארטו ריקני Metro the Savage בשיר "אל תגלי". בהפקת האלבום השתתפו אליעד עצמו, מתן דרור, ג'ורדי, סהר "Moon" טוויטו, משה בן אברהם ואופק יקותיאל. שיר הנושא של האלבום והסינגל המוביל מתוכו, "מסע" זכה בתואר "שיר השנה" של גלגלצ, היה לשיר המושמע ביותר בתחנות הרדיו לשנת 2020 על פי אקו"ם וזכה לעשרות מיליוני השמעות בסטרימינג. בנוסף, באלבום נכלל שיר הסולו הראשון של נחום בשפה האנגלית, "Never Fall", המהווה גרסה אנגלית לשירו של הזמר עומר אדם, "אחרי כל השנים", ושיר הנושא של הסרט I Love Us. מתן דרור, ג'ורדי, סהר "Moon" טוויטו, משה בן אברהם, אופק יקותיאל, אליעד וואלה! תרבות‏, "מסע" של אליעד הוא שיר השנה של גלגלצ: תוצאות המצעד השנתי, באתר וואלה, 26 בספטמבר 2019 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020 מערכת mako מוזיקה, ‏Never Fall: אליעד מחדש באנגלית את עומר אדם בסינגל בינלאומי, באתר ‏מאקו‏, 17 בספטמבר 2021
מרקורי-אטלס 9

מרקורי-אטלס 9 (או MA-9) הייתה משימת החלל המאוישת השישית ואחרונה של ארצות הברית במסגרת תוכנית מרקורי. האסטרונאוט גורדון קופר שוגר בחללית ב-15 במאי 1963, והפך לאמריקאי השישי בחלל. החללית שוגרה באמצעות משגר אטלס D לטיסה שנמשכה 22 הקפות וארכה מעל ליממה. טייס: גורדון קופר טייס גיבוי: אלן שפרד לאור הצלחה של מרקורי-אטלס 8 הייתה דעה שיש לסיים את התוכנית מרקורי. בסופו של דבר הוחלט לבצע שיגור נוסף לזמן שהייה של כיממה. לצורך התאמת החללית הורדו ממנו מכשירים שמהלך טיסות שכבר בוצעו התברר שלא נחוצים והתווספו סוללות מצבים ובלוני חמצן. שיגור החללית עבר ללא בעיות. במהלך ההקפה השלישית קופר החל בביצוע ניסויים מדעים שתוכננו. לאחר 10 שעות טיסה הוחלט לבצע 17 הקפות שבהמשך גדל ל-22. במהלך הטיסה קופר העביר שידוריי טלוויזיה, לראשונה בתולדות הטיסות. במהלך ההקפה ה-19 התרחש קצר במערכת החשמל. כתוצאה מכך לא היה ניתן לבצע מהלך נחיתה בעזרת מערכות אוטומטיות. הנחיתה באופן ידני ועברה ללא בעיות. החללית נחתה במרחק של כ-6 ק"מ מספינת חיל הים של ארצות הברית. בעקבות ממצאי הטיסה הוחלט לסיים תוכנית מרקורי ולקדם תוכנית ג'מיני. החללית מוצגת כיום במרכז חקר החלל ביוסטון. מדיה וקבצים בנושא מרקורי-אטלס 9 בוויקישיתוף תוצאות הטיסה תיאור המשימה
מגדת העתידות (קאראווג'ו)

מגדת העתידות (באיטלקית: Buona ventura) הוא ציור שמן של האמן האיטלקי קאראווג'ו. הציור קיים בשתי גרסאות, שתיהן של קאראווג'ו. הראשונה משנת 1594 (מוצגת במוזיאון הקפיטוליני שברומא) והשנייה משנת 1595 (מוצגת במוזיאון הלובר בפריז). שני התאריכים משוערים ואינם ידועים בוודאות. בתקופה זו עזב קאראווג'ו את בית מלאכתו של ג'וזפה סזרי והחל למכור עבודותיו באמצעות הסחור קוסטנטינו. היצירה היא מאותו ז'נאר כמו היצירה הקלפן שצוירה באותה עת. היצירה מתארת בחור הלבוש בצורה ראוותנית (בגרסה המאוחרת - זהו מריו מיניטי, הצייר הסיציליאני, ידידו של קאראווג'ו), שאת עתידו קוראת מגדת עתידות צועניה. הבחור הראוותן מביט במגדת העתידות ואינו רואה כי היא גונבת את טבעתו. הנערה הצועניה שבתמונה היא צועניה אמיתית שקאראווג'ו בחר מבין הצועניות ברחוב. הביוגרף שלו ג'ווני פטרו בלורי כתב כי קאראווג'ו העדיף לצייר אנשים אמיתיים אותם רואים ברחוב על העתקת תמונות קיימות או פסלים עתיקים. התמונה שצוירה בשנת 1594 הביאה פרסום רב לקאראווג'ו הצעיר, אולם בשל עוניו נזקק קאראווג'ו למזומנים ומכר את הציור תמורת הסכום הנמוך של 8 סקודי. הציור נרכש על ידי הבנקאי והאספן המרקיז וינצ'נטה ג'וסטיניאני שהפך לפטרון של קאראווג'ו. ידידו של גוסטיניאני, הקרדינל פרנצ'סקו מריה דל מונטה רכש את הקלפן בשנת 1595, ואף הזמין העתק של היצירה - ועבורו צוירה הגרסה השנייה של מגדת העתידות. הגרסה השנייה הועתקה מהראשונה במספר השינויים - הרקע הסתמי בגרסה הראשונה הפך לקיר עם חלון ווילונות, וכן בגדי הדמויות עשויים בדיוק רב יותר. כמו כן הבחור ממנו נגנבת הטבעת צעיר וילדותי יותר בגרסה השנייה מבראשונה. מדיה וקבצים בנושא מגדת העתידות בוויקישיתוף
ויאסאט

האם התכוונתם ל... Viasat – חברת טלוויזיה לוויינית בבעלות התאגיד השוודי Modern Times Group שמפעילה ערוצי טלוויזיה שונים. Viasat (חברה אמריקאית) – חברת תקשורת אמריקאית שמספקת שירותי פס רחב מהירים מבוססי לוויין ומערכות רשת מאובטחות המיועדות לשווקים צבאיים ומסחריים.
דייוויד בירד האב

דייוויד בירד האב (באנגלית: .David Baird Sr; 7 באפריל 1839 – 25 בפברואר 1927) היה פוליטיקאי אמריקאי חבר המפלגה הרפובליקנית, שייצג את מדינת ניו ג'רזי בסנאט של ארצות הברית למשך כשנה בין 1918 ל-1919. בירד, בן למשפחה ממוצא סקוטי שהשקתעה באירלנד, נולד בדרי שבצפון אירלנד. בשנת 1856 היגר לארצות הברית ונככנס לעסקי העץ בעיירה פורט דיפוזיט שבמרילנד. ב-1860 עבד לקמדן שבניו ג'רזי, שם המשיך לעבוד בתעשיית העצים והוסיף לעסוק בבנקאות. היה חבר במועצת המנהלים הנבחרים של מחוז קמדן מ-1876 עד 1880. הוא שימש גם כשריף של מחוז קמדן בשנים 1887–1889, ושוב מ-1895 עד 1897. בשנת 1910 התמודד ללא הצלחה לסנאט של ארצות הברית, אך בפברואר 1918 מונה למלא את מקומו של הסנאטור המנוח ויליאם יוז בידי מושל ניו ג'רזי ויליאם אוונס אדג'. לאחר מכן נבחר בבחירות ביניים ב-5 בנובמבר 1918, וכיהן בסנאט עד 3 במרץ 1919, משלא התמודד לתוקפת כהונה מלאה בבחירות הרגילות. אחרי שעזב את גבעת הקפיטול חידש בירד את עיסוקיו הקודמים בקמדן, שם נפטר ונקברטמן בבית העלמין הארלי. ביירד היה אביו של דייוויד ביירד הבן, לימים גם הוא סנאטור מניו ג'רזי. מדיה וקבצים בנושא דייוויד בירד האב בוויקישיתוף דייוויד בירד האב, באתר המדריך הביוגרפי של הקונגרס של ארצות הברית (באנגלית) דייוויד בירד האב, באתר "Find a Grave" (באנגלית) דייוויד בירד האב, באתר המדריך הביוגרפי של הקונגרס של ארצות הברית (באנגלית)
אחרי שנפלנו

אחרי שנפלנו (באנגלית: After We Fell) הוא סרט דרמה רומנטית אמריקאית משנת 2021 בבימויה של קסטיליה לנדון, מתסריט מאת שרון סובויל, המבוסס על הרומן מ-2014 באותו שם מאת אנה טוד (אנ'). בסרט מככבים ג'וזפין לנגפורד והירו פיינס-טיפין, חוזרים לתפקידיהם כטסה יאנג והרדין סקוט, ועוקב אחר טסה כשהיא מתכוננת לעזוב לעבודתה בסיאטל, הגעתו של אביה של טסה וגילויים על משפחתה של הרדין, כל אלה. המאיימים על מערכת היחסים הזוגית בין טסה להרדין. לואיז לומברד, רוב אסטס, אריאל קבל, צ'אנס פרדומו, פרנסס טרנר, קיאנה מדיירה, קרטר ג'נקינס ומירה סורבינו מופיעים בתפקידי משנה. זהו הפרק השלישי בסדרת הסרטים, לאחר "אחרי ש..." (2019) ו"אחרי שהתנגשנו" (2020). הצילומים התקיימו בסופיה, בולגריה בסוף 2020. עקב התנגשויות תזמון והגבלות במהלך מגפת הקורונה, מספר דמויות תוסרטו מחדש. הסרט יצא לאקרנים במספר מדינות באירופה ב-1 בספטמבר 2021 ובארצות הברית ב-30 בספטמבר. כמו קודמיו, הוא זכה לביקורות שליליות, עם ביקורות על תסריט הסרט. אחרי שנפלנו, ברשת החברתית אינסטגרם "אחרי שנפלנו", במסד הנתונים הקולנועיים IMDb (באנגלית) "אחרי שנפלנו", באתר נטפליקס "אחרי שנפלנו", באתר Rotten Tomatoes (באנגלית) "אחרי שנפלנו", במסד הנתונים הקולנועיים KinoPoisk (ברוסית) After We Fell (2021) - IMDb, נבדק ב-2022-10-07 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מועדון מוסקווה

מועדון מוסקווה (באנגלית: The Moscow Club) הוא רומן הביכורים של ג'וזף פיינדר, בעל תואר ראשון בלימודי רוסיה באוניברסיטת ייל ותואר שני בחקר רוסיה באוניברסיטת הרווארד. שנת 1991. המלחמה הקרה הסתיימה. צ'רלי סטון הוא אנליסט מבריק של מחלקה חשאית בסוכנות הביון המרכזית שעשה לעצמו שם בשיא המלחמה הקרה. מומחיותו נדרשת לאחר שנמצאת קלטת סודית ביותר שעשויה לבשר על הפיכה בקרמלין והוברחה מברית המועצות על ידי מודיע שנרצח על ידי הק.ג.ב. ושימש כנהג לאחד מחברי הפוליטביורו. סטון מעריך כי לא רק שמתקיים מאבק כוח אמיתי ואלים מאוד, אלא שהמזימה עשויה להיות קשורה לתעלומה ישנה הכרוכה במאסר של אביו של סטון עצמו, אלפרד, שנאסר בימי המקארתיזם. עד מהרה סטון מוצא את עצמו במרכזה של קונספירציה אחרת – ממוסגרת לרצח זוועתי. ללא הוכחה לחפותו, סטון נכנס למשחק מפחיד של חתול ועכבר שמוביל אותו ברחבי הארצות הברית, אירופה, ולבסוף, לברית המועצות. שם, ייאלץ להתמודד עם קבוצת מקורבים בקרמלין שהאג'נדה האכזרית שלהם מאיימת לשבש את מאזן הכוחות השברירי בעולם. זאת במאבקו מול קבוצת הקושרים שמנסה לשמר את ברית המועצות בכך דרך והמכנה עצמה "מועדון מוסקבה". "מועדון מוסקבה", באתר סימניה
אילון הזבולוני

אֵילוֹן הַזְּבוּלֹנִי לפי המקרא, היה השופט העשירי ששפט את ישראל בתקופת השופטים. אילון נזכר בשני פסוקים בספר שופטים: וַיִּשְׁפֹּט אַחֲרָיו אֶת יִשְׂרָאֵל אֵילוֹן הַזְּבוּלֹנִי וַיִּשְׁפֹּט אֶת יִשְׂרָאֵל עֶשֶׂר שָׁנִים. וַיָּמָת אֵילוֹן הַזְּבוּלֹנִי וַיִּקָּבֵר בְּאַיָּלוֹן בְּאֶרֶץ זְבוּלֻן — ספר שופטים, פרק י"ב, פסוקים י"א–י"ב האויב מולו נלחם אילון אינו נזכר בפסוקים, ולכן אינו ידוע. אילון שפט את ישראל עשר שנים ונקבר באַיָּלוֹן. מקור השם אילון שנוי במחלוקת בקרב החוקרים. לרוב שם זה מתפרש כקשור לעץ האלון. לפי סיומת השם '-וֹן', ניתן לפרש את השם כקשור לאייל ודומה לעגלון מבחינת המשקל. אפשרות שלישית היא שהשם קשור לשם האכדי "אִלָנׁם" שמשמעותו איש האלוהים או האל הקטן. ספר שופטים, פרק י"ב, פסוק י"א
בית הספר לאמנויות על שם פרנק סינטרה

בית הספר לאמנויות על שם פרנק סינטרה (באנגלית: Frank Sinatra School of the Arts) הוא תיכון לאמנויות באסטוריה שבקווינס. הוקם על ידי טוני בנט, ונחשב לבית הספר הגדול ביותר לאמנויות בעיר ניו יורק. כלולות בו שש מגמות: אמנות יפה, מחול, שירה ומוזיקה אינסטרומנטלית, דרמה וקולנוע. לכל סטודיו יש מורים ייעודיים, כיתות, הרכבים והופעות/תערוכות משלו. על מנת להתקבל לבית הספר יש לעבור תחילה את שלבי האודישנים. תלמידים בעל מגמה רשאים לגשת לאודישן גם לכיתת המחזמרים, שבעבר העלתה מספר הצגות, כמו "המלך ואני", "חנות קטנה ומטריפה", "רנט", "פנטום האופרה" ו"היירספריי". בית הספר מונה כ-853 תלמידים, והיחס בין מורה לתלמיד הוא 1:18. בית הספר מחזיק באחד משיעורי ההצלחה הגבוהים ביותר בין התיכונים הציבוריים בניו יורק. בשנת 2009 96 אחוזים מהבית ספר סיימו את לימודיהם ו-97 אחוזים אף נרשמו למכללה. המחזור של 2009 השלים 17,000 שעות בהן התנדבו בשירות הקהילה. במחזור של 2013 שני תלמידים זכו במלגה של בית הספר. מדיה וקבצים בנושא בית הספר לאמנויות על שם פרנק סינטרה בוויקישיתוף אתר האינטרנט הרשמי של בית הספר לאמנויות על שם פרנק סינטרה (באנגלית)
ביל צ'ארלפ

ביל צ'ארלפ (באנגלית: Bill Charlap; נולד ב-15 באוקטובר 1966) הוא פסנתרן ג'אז אמריקאי. בשנת 2016 יצא לאור אלבומו The Silver Lining: The Songs of Jerome Kern, אלבום משותף עם טוני בנט. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי ה-58. צ'ארלפ נולד בניו יורק, למוס, מלחין מקומי וסנדי, זמרת שהופיעה בקביעות בסדרת הטלוויזיה Kraft Music Hall של פרי קומו. היא הקליטה ב-1962 להיט בשם "My Coloring Book". צ'ארלפ החל לנגן בפסנתר בגיל שלוש. על-אף שלמד בצעירותו מוזיקה קלאסית, הקריירה שלו הייתה בג'אז. בשנים 2004 ו-2012 הקליט יחד עם אימו את "Love Is Here to Stay" ואת "Something to Remember". אלבומו Somewhere, שכולל לחנים משל ליאונרד ברנשטיין, ו-Live at The Village Vanguard קיבלו מועמדות לפרסי גראמי. צ'רלאפ מופיע לפחות פעמיים בשנה במועדוני ג'אז, עם לחנים מיוחדים שחיבר. להקתו, שמורכבת מפיטר וושינגטון (קונטרבס) וקני וושינגטון (תופים). מאז 2001 הקליט מספר שירים תחת חברת התקליטים היפנית ונוס רקורדס. הוא ואשתו הוציאו יחד אלבום בשם Double Portrait on Blue Note, בהוצאת חברת התקליטים EMI. בשנת 2008 הפך צ'ארלפ לחלק מ-The Blue Note 7. הקבוצה הקליטה אלבום ב-2008 בשם Mosaic. על מנת לקדמו יצאה לסיבוב הופעות מינואר עד אפריל 2009. ב-25 בספטמבר 2015 הוציא אלבום אולפן חדש עם טוני בנט בשם The Silver Lining: The Songs of Jerome Kern. כל רצועותיו הולחנו על ידי ג'רום קרן ולוו למנגינת פסנתר על ידיו. מדיה וקבצים בנושא ביל צ'ארלפ בוויקישיתוף ביל צ'ארלפ, ברשת החברתית פייסבוק ביל צ'ארלפ, סרטונים בערוץ היוטיוב ביל צ'ארלפ, באתר AllMusic (באנגלית) ביל צ'ארלפ, באתר MusicBrainz (באנגלית) ביל צ'ארלפ, באתר Discogs (באנגלית) ביל צ'ארלפ, באתר Songkick (באנגלית) Reed, Ryan (21 באוגוסט 2015). "Tony Bennett Teams With Jazz Pianist Bill Charlap for New LP". Rolling Stone. נבדק ב-22 באוגוסט 2015. {{cite journal}}: (עזרה)תחזוקה - ציטוט: url-status (link)
קוכר (נהר)

קוכר (בגרמנית: Kocher) הוא היובל הימני של נהר הנקאר בחלק הצפון-זרחי של באדן-וירטמברג שבגרמניה. אורכו כ-169 קילומטרים, ושמו לקוח מהמילה בשפה הקלטית "קוכן", שפירושה הוא נהר מפותל. שטח הניקוז שלו עומד על כ-1,960 קמ"ר (760 מייל רבוע). במהלך שיטפון של שנת 2016 מי הנהר גרמו לנזקים משמעותיים. אתרי תעשייה רבים בעמק הקוכר העליון ומפעלי טיהור שפכים עניים הביאו לזיהום כבד של הנהר. בשנת 1984 הוכרז הקוכר כנהר המזוהם ביותר במחוז המנהלי של שטוטגרט. לאחר פרויקט שיקום שנמשך כשש שנים השתפרה איכות המים באופן משמעותי. הצבע החום של הקוצ'ר מגיע מבוץ בקרקעית הנהר. מדיה וקבצים בנושא קוכר בוויקישיתוף Map services of the Baden-Württemberg State Office for the Environment, Survey and Conservation (Landesanstalt für Umwelt, Messungen und Naturschutz Baden-Württemberg)